Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia – Grantová komisia – ( KPP)

Zápisnica zo zasadnutia
Grantovej komisie
mestskej časti Bratislava - Ružinov
konanej dňa 13.02.2017

Prítomní:  podľa  prezenčnej listiny: 
PaedDr. Mária Barancová, MVDr. Marián Gajdoš, Dr. Pavol Jusko, Mgr. Petra Palenčárová,  Ing. Martin Patoprstý, Ing. arch. Lucia Štasselová, Ing. Peter Turlík

Ospravedlnení: -
  
Hosť: JUDr. Michal Sygút, Ing. Alena Lehotayová

PROGRAM:

1. Prerokovanie výziev na vrátenie finančných prostriedkov z poskytnutého grantu.
2. Prerokovanie „Správy  o  výsledku  kontroly  vyúčtovania  a dodržiavania účelu poskytnutých 
    grantov za rok 2015“.
3. Rôzne.

O 16:30 hod  Grantová komisia  pokračovala „konzultačnou komisiou“  pre občanov, kde  občania mohli ešte skonzultovať svoje žiadosti na základe  grantovej výzvy pre rok 2017.

K bodu 1/ Prerokovanie výziev na vrátenie finančných prostriedkov z poskytnutého grantu

Grantová komisia prerokovala výsledok z rokovania, ktorý s  hlavným kontrolórom prekonzultoval MVDr. Marián Gajdoš a na základe toho sa komisia zhodla, že bude občianskemu združeniu Bratislavský spolok nepočujúcich 1930 a občianskemu združeniu Box Team Legends, zaslaná druhá výzva  na vrátenie finančných prostriedkov z poskytnutého grantu.
Dôvodom je porušenie podmienok a ustanovení zmluvy a VZN č.7/2015 o poskytovaní finančných dotácií a grantov z rozpočtu mestskej časti Bratislava-Ružinov a kontrola zo strany NKÚ, ktorá sa v minulosti  zamerala na proces vyúčtovania grantu. 

Hlasovanie k bodu 1:
prítomní: 5    za:  5   ( PaedDr.  Mária  Barancová, Dr. Pavol Jusko, Mgr.  Petra  Palenčárová,                                                                                      
                                    Ing. arch. Lucia Štasselová, Ing. Peter Turlík)
                      proti:  0                       
                      zdržali sa: 0 

1

K bodu 2/ Prerokovanie „Správy  o  výsledku  kontroly  vyúčtovania  a dodržiavania účelu  
                  poskytnutých grantov za rok 2015“

Hlavný kontrolór v tomto prípade navrhuje pri porušení povinnosti vyplývajúcej zo zmluvy  sankciu vyplývajúcu z VZN č. 7/2015: vylúčenie z možnosti uchádzania sa o ďalší grant v období nasledujúcich troch kalendárnych rokov.

Grantová komisia zobrala na vedomie výsledok z  rokovania, ktorý s  hlavným kontrolórom prekonzultoval MVDr. Marián Gajdoš a na základe toho prerokovala a zhodla sa na prijatých opatreniach ako sa bude kontrolovať proces podávania žiadostí a vyúčtovania grantu:
-	žiadateľ grantu bude dokladovať na sprievodnom liste zoznam príloh a podateľňa miestneho úradu potvrdí prevzaté prílohy od žiadateľa grantu pri podaní žiadosti o grant a aj pri vyúčtovaní  grantu, 
-	pri podaní vyúčtovania grantu bude prikladané čestné prehlásenie od žiadateľa o vykonanom prieskume trhu o nákupe tovaru v zmysle zákona o verejnom obstarávaní.

Hlasovanie k bodu 2:
prítomní: 7   za:  7  ( PaedDr.  Mária  Barancová, MVDr. Marián Gajdoš, Dr. Pavol Jusko,                                                                                      
                                  Mgr.  Petra  Palenčárová, Ing. Martin Patoprstý, Ing. arch. Lucia Štasselová,
                                  Ing. Peter Turlík)
                      proti:  0                       
                      zdržali sa: 0 

Z časových dôvodov sa tomuto bodu bude komisia venovať na ďalšom stretnutí.

K bodu 3/ Rôzne

Ing. Alena Lehotayová osobne vysvetlila Grantovej komisii dôvod, prečo z rozpočtovej položky vyčlenenej na grantový program pre rok 2017 sa použijú finančné prostriedky  aj na schválenú dotáciu. 
Z časových dôvodov sa tomuto komisia bude venovať na ďalšom stretnutí.

KONZULTAČNÁ KOMISIA

Predsedníčka grantovej komisie Ing. arch. Lucia Štasselová  privítala účastníkov na konzultačnej komisii a stručne ich oboznámila s filozofiou grantového programu, ako napísať žiadosť a ako vypracovať projekt, ktorý by mal zaujať komisiu. 
Dr. Pavol Jusko  uviedol praktické rady ako vytvoriť úspešný finančný plán, udržateľnosť projektu a doporučil, aby v projekte bolo rozpísané spolufinancovanie.
MVDr. Marián Gajdoš upozornil, že refundácia nákladov nie je možná, ďalej upozornil na dodržanie termínu doručenia vyúčtovania, že nákup tovaru je možný v termíne realizácie projektu a upozornil na dodanie povinných príloh pri podávaní žiadosti. 

Ďalej jednotliví členovia grantovej komisie odpovedali na otázky účastníkov konzultačnej komisii.

                                                                                                    Ing. arch. Lucia Štasselová v. r.
                                                                                                          predsedníčka komisie     V Bratislave 15.02.2017
Zapísala: Ing. Dominika Slezáková v. r.
2